Pievinė žilė

Pievinė žilė (Senecio jacobaea) – astrinių (Asteraceae) šeimos, žilių (Senecio) genties dvimetis ar daugiametis augalas.

Stiebas status, iki 120 cm aukščio. Šakniastiebiai trumpi ir stori. Lapai lyriškai karpyti. Žiedas – 1,5-2,5 cm skersmens geltonas graižas. Žydi birželio-rugpjūčio mėnesiais. Nužydėjusi sudaro galvutę su skristukais. Augalas nuodingas, turi vaistinių savybių.

Pievinė žilė auga pakelėse, grioviuose, krūmynuose.

Astriniai
Nuodingieji augalai